Կանխելու համար իր կուսակցության ներսում հասունացող պառակտումը, Գագիկ Ծառուկյանը Սերժ Սարգսյանի հետ քննարկել է Վարդան Օսկանյանի «ճակատագրի» հարցը: Մասնավորաբար նա երկրի նախագահին առաջարկել է նախկին արտգործնախարարին նշանակել ԱԺ նախագահ, ինչն էլ մանևրելու մեծ հնարավորություն կտա: Սերժ Սարգսյանն, ըստ էության, չի առարկել, սակայն այս դեպքում «բաց է մնում» Հովիկ Աբրահամյանի հարցը: Ուրեմն, Վարդան Օսկանյանի հարցը դեռևս չի կարելի վերջնականորեն լուծված համարել: Չի բացառվում, որ Գագիկ Ծառուկյանը խորհրդարանում Օսկանյանին հանձնի ԲՀԿ խմբակցության ղեկավարի պաշտոնը, իսկ կուսակցության կառուցվածքում էլ կատարի փոփոխություն: Օսկանյանին նշանակելով քաղաքական խորհրդի նախագահ: